Praefatio. 
Pauca illa opera, in quibus eadem materia, quam hoc in 
opere invenies, tractatur, jam duo fere decennia abhinc edita 
sunt. Investigatio hodierna rerum naturae, quae recte meri- 
toque organisationem animalium pluris facit eamque ad dispo- 
sitionem. vel separationem familiarum, generum, sectionum 
abhibet, systematum antiquiorum, quae praeprimis, imo, ut ita 
dicamus, exclusive testis fundata atque exstructa erant, maxi- 
mam partem inutilem fecit. Qua ex causa, ne manuscriptum 
Dr. L. Pfeifferi, quod complete ab eo interscriptum relictum 
reperimus, interiret, insuperque ab auctoris vidua venerabili 
rogati, hune librum nomine auctoris edendum curare aggressi 
sumus. Vix ullus magis in hac sectione conchyliologiae tum 
majore studio versatus, tum perampla testarum collectione pecu- 
lari copiosaque bibliotheca adjutus inveniatur, atque auctor 
noster bene meritus Dr. L. Pfeiffer, neque ullus ad conscriben- 
dum hoe opus aliaque hujus generis aptior fuisse videatur, — 
Quam ob rem in manuscripto auctoris nihil commutavimus 
praeter id, quod atünet ad genus Clausilam, quia hae de re 
novissime opus, quod merito fructum maximae diligentiae atque 
eruditionis nominare possumus, a Dr. O. Bóttger elaboratum 
omnes species generis usque ad huc cognitas complectens editum 
est, quo certe schemata Pfeifferi praeterita moxque locis suis 
demota fuissent. — 
Praeterea hoc postumum opus Pfeifferi quodam modo 
illorum octo tomorum Monographiae Heliceorum viventium, ab 
anno 1848 usque ad annum 1871 ex officina Brockhausi Lipsiae 
emissorum, finis atque index sit, quare ab omnibus malacol- 
zoologicis salutatum fore valde speramus. 
Abbreviationes nominum auctorum et operum citatorum 
abbreviationibus Monographiae supradictae congruunt. 
Oxovii mense Julio 1881. S. Clessin. 
